CELEX: 62010CN0370
Language: el
Date: 2010-07-23 00:00:00
Title: Υπόθεση C-370/10 P: Αναίρεση που άσκησε στις 23 Ιουλίου 2010 η Ravensburger AG κατά της αποφάσεως που εξέδωσε το Γενικό Δικαστήριο (όγδοο τμήμα) στις 19 Μαΐου 2010 στην υπόθεση T-243/08, Ravensburger AG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Educa Borras S.A.

25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/11
            
         Αναίρεση που άσκησε στις 23 Ιουλίου 2010 η Ravensburger AG κατά της αποφάσεως που εξέδωσε το Γενικό Δικαστήριο (όγδοο τμήμα) στις 19 Μαΐου 2010 στην υπόθεση T-243/08, Ravensburger AG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Educa Borras S.A.
   (Υπόθεση C-370/10 P)
   ()
   2010/C 260/14
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Ravensburger AG (εκπρόσωποι: H. Harte-Bavendamm, M. Goldmann, Rechtsanwälte)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Educa Borras S.A.
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να δεχθεί την αίτηση αναιρέσεως κατά της αποφάσεως του Γενικού Δικαστηρίου της 19ης Μαΐου 2010, στην υπόθεση Τ-243/08·
            
         
               —
            
            
               να αναιρέσει την απόφαση του Γενικού Δικαστηρίου·
            
         
               —
            
            
               να ακυρώσει την απόφαση του δευτέρου τμήματος προσφυγών της 8ης Απριλίου 2008 (υπόθεση R 597/2007-2)·
            
         
               —
            
            
               εφόσον απαιτείται, να αναπέμψει την υπόθεση στο ΓΕΕΑ για να αποφανθεί εκ νέου·
            
         
               —
            
            
               να υποχρεώσει την παρεμβαίνουσα και το ΓΕΕΑ να καταβάλουν στην αναιρεσείουσα τα δικαστικά έξοδά της στην κατ’ αναίρεση δίκη.
            
         
      Λόγοι αναιρέσεως και κύρια επιχειρήματα
   
   Το Γενικό Δικαστήριο υπέπεσε σε πλάνη περί το δίκαιο, κρίνοντας ότι δεν χρειαζόταν να λάβει υπόψη τη φήμη των προγενέστερων σημάτων, διότι δεν πληρούνταν οι προϋποθέσεις εφαρμογής του άρθρου 8, παράγραφος 1, στοιχείο β' και του άρθρου 8, παράγραφος 5, του κανονισμού για το κοινοτικό σήμα (1).
   Το Γενικό Δικαστήριο παρέβη το σύστημα του άρθρου 8 του κανονισμού για το κοινοτικό σήμα, προβαίνοντας σε ενιαία ουσιαστική ανάλυση της ομοιότητας με συνέπειες στο πλαίσιο του άρθρου 8, παράγραφος 1, στοιχείο β', αλλά και του άρθρου 8, παράγραφος 5, του κανονισμού για το κοινοτικό σήμα, μολονότι οι δύο αυτές διατάξεις απαιτούν την εφαρμογή πλειόνων εντελώς διαφορετικών κριτηρίων·
   Το Γενικό Δικαστήριο υπέπεσε σε πλάνη περί το δίκαιο και παρέβη το άρθρο 76 του κανονισμού για το κοινοτικό σήμα αποδεχόμενο την κρίση του δευτέρου τμήματος προσφυγών ότι ήταν άνευ σημασίας οι συνθήκες της αγοράς όσον αφορά τη χρήση των γενικών σημάτων, αφενός, και σημάτων για συγκεκριμένα προϊόντα, αφετέρου.
   Το Γενικό Δικαστήριο παρέβη το άρθρο 77 του κανονισμού για το κοινοτικό σήμα αποδεχόμενο την προδήλως εσφαλμένη χρήση της διακριτικής ευχέρειας του τμήματος προσφυγών για τη διενέργεια προφορικής διαδικασίας.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, 24.3.2009, σ. 1).